**MUNKAUTASÍTÁS/PROTOKOLL**

**Egyéni védőeszköz juttatás rendje**

|  |  |  |  |  |
| --- | --- | --- | --- | --- |
| **Készítette:** |  | **2010. 07. 01.** | **A dokumentáció kódja:** | **SE-FOK-PARO-MU-02** |
|  | **Csóka Ferenc**  **biztonságtechnikai csv.** | ***Dátum*** | **Változat száma:** | **01** |
| **Jóváhagyta:** |  | **2010. 07. 01.** | **Érvénybelépés időpontja:** | **2010. 07. 01.** |
|  | **Dr. Gera István**  **igazgató** | ***Dátum*** | **Oldalak száma:** | **7** |
| **MIR szempontból**  **ellenőrizte:** |  | **2010. 07. 01.** | **Mellékletek száma:** | **1** |
|  | **Hogemann Éva**  **minőségfejlesztési vezető** | ***Dátum*** |  |  |
| **Foglalkozás eü. szempontból ellenőrizte:** |  | **2010. 07. 01.** |
|  | **Dr. Starcz Erzsébet**  **foglalkozás-eü. orvos** | ***Dátum*** |  |  |

**MÓDOSÍTÁSOK JEGYZÉKE**

|  |  |  |  |  |
| --- | --- | --- | --- | --- |
| **Módosította**  **Dátum/Aláírás** | **Módosított oldalszám** | **Jóváhagyta**  **Dátum/Aláírás** | **Ellenőrizte**  **Dátum/Aláírás** | **Kibocsátás időpontja** |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

Nyilvántartott példány: Munkapéldány: A példány sorszáma:

**tartalomjegyzék**

[1. A munkautasítás/protokoll célja 3](#_Toc265652865)

[2. A munkautasítás/protokoll érvényességi területe 3](#_Toc265652866)

[3. Illetékesség és felelősség meghatározása 3](#_Toc265652867)

[4. Fogalmak meghatározása 3](#_Toc265652868)

[5. A munkautasítás/protokoll leírása 4](#_Toc265652869)

[6. HIVATKOZÁSOK 6](#_Toc265652870)

[7. Mellékletek, adatlapok jegyzéke 7](#_Toc265652871)

# 1. A munkautasítás/protokoll célja

A munkavédelmi jogszabályoknak, előírásoknak megfelelően szabályozni az egyéni védőeszközök juttatási rendjét a **Semmelweis Egyetem Fogorvostudományi Kar Oktatási Centrum Parodontológiai Klinikán** dolgozó munkavállalók biztonságát a munkakörnyezeti kockázatokkal szemben.

# 2. A munkautasítás/protokoll érvényességi területe

a) **Semmelweis Egyetem Fogorvostudományi Kar Oktatási Centrum Parodontológiai Klinika** által foglalkoztatott – jogviszonytól függetlenül- egészségügyi dolgozók köre;

b) a munkakörük szerint a betegekkel közvetlenül érintkező egészségügyben dolgozók köre (2003. évi LXXXIV.tv.)

c) az egészségügyi – oktatói tevékenység végzésében tanulói vagy hallgatói jogviszony alapján közreműködő személyek köre (2003. évi LXXXIV.tv.)

d) ) az Egyetem más szervezeti egységéből átirányított munkavállalók, az alkalmi munkát végzők, a szakmai továbbképzésüket vagy szakmai gyakorlatukat töltő munkavállalók köre (SE Mv.Sz. 2.5.1 )10)

# 3. Illetékesség és felelősség meghatározása

A munkautasításban szabályozott tevékenységek végrehajtásában az alábbi személyek illetékesek, illetve felelősek:

**A dokumentum kidolgozásáért felelős:**

igazgató

**A dokumentum alkalmazásáért felelős:**

biztonságtechnikai csoportvezető, munkavédelmi megbízott

**A dokumentumban foglaltak végrehajtásáért felelős:**

dokumentum területi érvényessége alatt meghatározott szervezeti egység valamennyi dolgozója

**A dokumentum felülvizsgálatáért felelős:**

minőségfejlesztési vezető

# 4. Fogalmak meghatározása

*a) egyéni védőeszköz:*

*aa)*minden olyan eszköz, amelyet a munkavállaló azért visel vagy tart magánál, hogy az a munkavégzésből, a munkafolyamatból, illetve a technológiából eredő kockázatokat, az egészséget nem veszélyeztető mértékűre csökkentse (65/1999.) EüM rendelet

*ab)* az eszköz bármely kiegészítése vagy egyéb segédeszköz, amelynek a feladata az *aa)* pontszerinti cél elérése (a továbbiakban *aa*)és *ab*) pontok együtt: védőeszköz)

# 5. A munkautasítás/protokoll leírása

**I. Az egyéni védőeszköz juttatásának rendjét a Semmelweis Egyetem Munkavédelmi Szabályzat ~~VI.~~ 2.5.1 fejezete az alábbiak szerint szabályozza:**

**► Munkáltatói kötelezettség:**

- Az Egyetem munkaterületein használandó védőfelszerelések (védőruházat, védőeszköz) juttatási rendjének kiadása a munkáltatói jogkört gyakorló vezető feladata.

* A munkavállalót védőöltözettel és egyéni védőeszközökkel kell ellátni, ha munkakörében egészségét vagy testi épségét károsító hatás áll fenn, illetve léphet fel, vagy közegészségügyi szempont indokolja.
* Az 1993 évi XCIII törvény (továbbiakban: Mvt.) 56. §-a alapján a munkáltatónak írásban kell meghatároznia azokat a feladatokat, eljárásokat,amellyel biztosítja a munkavállalók részére a szükséges egyéni védőeszközöket.
* A védőeszközök juttatási rendjének elkészítése szaktevékenységnek minősül, a rendelkezésre bocsátott adatok alapján munkavédelmi végzettségű szakember bevonása szükséges.
* Az egészségügyi tevékenységet folytató munkahelyeken a védőruházat tisztításáról, fertőtlenítéséről a munkáltató köteles gondoskodni.
* Az új belépő munkavállalót a közvetlen munkahelyi vezetője és/vagy munkavédelmi, tűzvédelmi megbízottja, felelőse oktatás formájában, dokumentáltan tájékoztatja a munkahelyen előforduló ártalmakról, hatásokról, melyek ellen az egyéni védőeszköz használata szükséges.
* A munkavállaló részére a védőeszköz átadása dokumentáltan történik.
* A kiadott egyéni védőeszköz használata az előírt munkavégzéshez kötelező.
* Azt a munkavállalót, aki figyelmeztetés ellenére a védőeszközt nem használja, a munkavégzéstől el kell tiltani, a kiesett időre illetmény vagy díjazás nem fizethető.
* Csak munkavédelmi minősítéssel ellátott védőeszköz beszerzése és használata megengedett.
* Az egyéni védőeszköz megfelelő tisztítása, tárolása a használó feladata.
* Az egyéni védőeszköz személyes használatra szolgál, más személynek használatra átadni nem szabad.
* A kiadott egyéni védőeszköz használata az előírt munkavégzéshez kötelező. Azt a munkavállalót, aki figyelmeztetés ellenére a védőeszközt nem használja, a munkavégzéstől el kell tiltani, a kiesett időre illetmény vagy díjazás nem fizethető.
* Az egyéni védőeszközt pénzben megváltani nem szabad.

**► Munkavállaló kötelezettsége:**

* Az egyéni védőeszköz személyes használatra szolgál, más személynek használatra átadni nem szabad.
* A kiadott egyéni védőeszköz használata az előírt munkavégzéshez kötelező. Azt a munkavállalót, aki figyelmeztetés ellenére a védőeszközt nem használja, a munkavégzéstől el kell tiltani, a kiesett időre illetmény vagy díjazás nem fizethető.
* A védőeszközök gondatlan használatából származó vagy szándékos rongálása esetén bekövetkező károkat a munkavállaló köteles megtéríteni.

**II. A Semmelweis Egyetem Munkavédelmi Szabályzat ~~VI.~~ 2.5.1 fejezete alapján, a Fogorvostudományi Kar Oktatási Centrum Parodontológiai Klinika**  **területén az alábbi szabályozás alapján történik az egyéni védőfelszerelés-, védőeszköz**

* **Beszerzése**

~~Szaküzletben történhet ahol csak minősítéssel ellátott védőeszköz vásárolható meg.~~

Az egyéni védőeszközök beszerzéséért felelős személy a megrendelés során ellenőrizni köteles, hogy a megrendelni kívánt egyéni védőeszköz rendelkezik-e a vonatkozó jogszabályban meghatározott dokumentációval. (SE Mv.Sz. 2.5.1 )5)

* **Tárolása**

Állványon, polcon, védelem szerint csoportosítva.

* **Kiosztása**

Személyi védőeszköz nyilvántartó lapon a SE Mv. Sz. 8. melléklete szerint (ld. Melléklet).

A munkáltató a védőeszköz kiadásával egyidejűleg magyar nyelvű tájékoztatót és használati utasítást is a munkavállaló rendelkezésére biztosit.

* **Használatának oktatása**

A Biztonságtechnikai Igazgatósághoz tartozó Biztonságszervezési Osztálya FOK Oktatási Centrumban az új belépő részére a szükséges alapoktatást megtartja. Annak oktatási bizonylatát / eredeti példány /az Igazgatóságnak megküldi további felhasználás véget.

Az oktatást követően a **Fogorvostudományosi Kar Oktatási Centrum Parodontológiai Klinika** munkavédelmi megbízottja, felelőse, szakmai szempontból a helyi sajátosságok figyelembe vételével kioktatja a munkahelyen az esetleg bekövetkező veszélyforrásokra. (pl. kézi anyagmozgatás, létrán, magasban történő iratrendezés, gépek-, berendezések kezelése, vegyi anyagok használata, biológiai, kémiai ártalom, laboratóriumi munkavégzés szabályai, stb.), és az adott munkaterületen használatos védelmi módokra és a kötelezően előírt egyéni védőfelszerelés-, védőeszköz használatára.

A tájékoztatást és a gyakorlati oktatás megtörténtét a munkaáltató írásban köteles dokumentálni. Az oktatási bizonylatok nyilvántartása az egységszintű vezetők és/vagy a terület munka és tűzvédelmi megbízottjának, felelősének feladata.

**● Használat ellenőrzése**

A munkavédelmi megbízott /felelős/ szükség szerint ellenőrzi a kiadott védőfelszerelés használatát.

Azt a munkavállalót, aki a védőfelszerelést figyelmeztetés ellenére, többszöri alkalommal nem használja, jelenteni köteles munkáltatójának, aki a szükséges munkajogi intézkedést megteszi.

* **Karbantartás**

A védőruházat tisztításáról, fertőtlenítéséről a munkáltató gondoskodik, ezért az elpiszkolódott védőruhát (orvosi köpeny-, nadrág-, ing-, szoknya) a munkáltató a Központi Textiltisztító és Javító Üzembe szállíttatja, és azt tisztán biztosítja a dolgozóknak.

A védőfelszerelés-, védőeszköz elhasználódását jelenteni kell a Gazdasági vezetőnek, aki intézkedik az utánpótlás biztosításáról.

* **Selejtezés**

A kihordási időhöz nem kötött, elhasználódott, nem javítható védőruhát,- eszközt selejtezésre le kell adni.

A selejtezésnél figyelembe kell venni a veszélyes hulladékra vonatkozó szabályokat.

1. **Munkahelyenként és munkakörönként alkalmazott védőeszközök-, védőfelszerelések**

A munkautasítás/protokoll **SE-FOK-PARO-MU-02-M01** táblázata tartalmazza.

**A**  **munkautasítás/protokoll jogszabályi háttere:**

**Az 1993. évi XCIII. Törvény a munkavédelemről előírja:**

Mvt. 47. § A munkavégzésre, a munkafolyamatokra, a munkahelyre, a technológiára, a munkaeszközre, az egyéni védőeszközre és a védőitalra vonatkozó részletes előírásokat külön jogszabály, Szabályzat (11. §) és szabvány tartalmazza.

Mvt. 56. § Az egyéni védőeszköz juttatásának belső rendjét a munkáltató írásban határozza meg. E feladat ellátása munkabiztonsági és munkaegészségügyi szaktevékenységnek minősül.

**A 65/1999. (XII. 22.) EüM rendelet** **a munkavállalók munkahelyen történő egyéni védőeszköz használatának minimális biztonsági és egészségvédelmi követelményeiről, előírja:**

**5. §** (1) A munkáltató - az Mvt. 56. §-a alapján - munkahelyenként és munkakörönként - a (2) bekezdésben foglaltak figyelembevételével - írásban meghatározza

*a)* azokat a munkafolyamatokat, technológiákat - ideértve a munkaeszközöket és anyagokat, valamint a kockázatot is -, amelyek védőeszköz használatát indokolják, valamint a juttatott védőeszköz típusát és a védőeszköz használatával járó egyéb előírásokat, pl. a védőeszköz ellenőrzése, tárolása, cseréje, karbantartása, az elhasználódott védőeszköz veszélyes hulladékként történő kezelése (a továbbiakban: a védőeszköz juttatásának rendje), továbbá

*b)* a védőeszköz használatának feltételeit, beleértve a használat időtartamát is.

**9. §** (1) A munkáltató a védőeszköz juttatásának rendje meghatározásába a munkavédelmi képviselőt, valamint a foglalkozás-egészségügyi szolgálatot bevonja, akik jogosultak a védőeszköz kiválasztására javaslatot tenni.

# 6. HIVATKOZÁSOK

1. 1993. évi XCIII. Törvény a munkavédelemről,
2. Semmelweis Egyetem Munkavédelmi Szabályzata
3. 61/1999. (XII. 1.) EüM rendelet a biológiai tényezők hatásának kitett munkavállalók egészségének védelméről
4. 65/1999. (XII. 22.) EüM rendelet a munkavállalók munkahelyen történő egyéni védőeszköz használatának minimális biztonsági és egészségvédelmi követelményeiről. **Módosította: 77/2003. (XII. 23.) ESZCSM**
5. 2/2002. (II. 7.) SZCSMrendelete az egyéni védőeszközök követelményeiről és megfelelőségének tanúsításáról. **Módosította: 20/2004. (IV. 25.) FMM rendelet**
6. 13/2004. (IV. 19.) FMM rendelet az egyéni védőeszközök megfelelőségét vizsgáló, tanúsító, ellenőrző szervezetek kijelölésének részletes szabályairól és az Európai Bizottságnak, illetőleg az Európai Unió tagállamainak való bejelentéséről, valamint a kijelölési eljárásért fizetendő igazgatási szolgáltatási díjról. Módosította: 17/2013. (VI. 4.) NGM rendelet az egyéni védőeszközök megfelelőségét értékelő szervezetek kijelölésének, tevékenységének, valamint ellenőrzésének különös szabályairól helyett: 17/2013. (VI. 4.) NGM rendelet az egyéni védőeszközök megfelelőségét értékelő szervezetek kijelölésének, tevékenységének, valamint ellenőrzésének különös szabályairól
7. 92581/2006. sz. Gazdasági Főigazgatói körlevél.
8. ~~18/2008. (XII. 3.) SZMM rendelet az egyéni védőeszközök követelményeiről és megfelelőségének tanúsításáról~~ hatályon kívül, jogfolytonosság nélkül

# 7. Mellékletek, adatlapok jegyzéke

**SE-FOK-PARO-MU-02-M01** Egyéni védőeszköz juttatási táblázat

Semmelweis Egyetem Munkavédelmi Szabályzat, 8. melléklet „Védőeszköz nyilvántartó lap”